stanford-oval/wikipedia huggingface dataset:
เซ็นทรัลเวิลด์
เหตุการณ์ทางการเมืองและกรณีอื้อฉาว > เพลิงไหม้อาคารเซนเวิลด์ 20 กุมภาพันธ์ พ.ศ. 2554

เมื่อวันที่ 20 กุมภาพันธ์ พ.ศ. 2554 ได้เกิดเหตุเพลิงไหม้ห้างสรรพสินค้าเซนที่ยังอยู่ในระหว่างการซ่อมแซม จุดเกิดเหตุอยู่บนชั้น 11 ของอาคารเซนเวิลด์ โดยมีกลุ่มควันโพยพุ่งออกมาเพียงเล็กน้อยเท่านั้น เจ้าหน้าดับเพลิงใช้เวลาเพียง 15 นาทีจึงสามารถควบคุมเพลิงไว้ได้ โดยตัวอาคารได้รับความเสียหายที่ส่วนฝ้าเพดานและช่องแอร์ ได้ถูกเพลิงไหม้ได้รับความเสียหายกินพื้นที่ประมาณ 15 ตารางเมตร ในเหตุการณ์ครั้งนี้ไม่มีผู้ได้รับบาดเจ็บหรือเสียชีวิต โดยสาเหตุของการเกิดเพลิงไหม้นั้นคาดว่าจะเกิดจากไฟฟ้าลัดวงจร ในขณะที่เกิดเหตุการณ์นั้นศูนย์การค้าเซ็นทรัลเวิลด์ยังคงเปิดให้บริการตามปกติอยู่ และไม่ได้กระทบกับผู้ที่ใช้บริการศูนย์การค้าเซ็นทรัลเวิลด์
เหตุการณ์ทางการเมืองและกรณีอื้อฉาว > เหตุการณ์ชุมนุมทางการเมืองของ กปปส. มกราคม - กุมภาพันธ์ พ.ศ. 2557

เมื่อวันที่ 13 มกราคม พ.ศ. 2557 คณะกรรมการประชาชนเพื่อการเปลี่ยนแปลงประเทศไทยให้เป็นประชาธิปไตยที่สมบูรณ์อันมีพระมหากษัตริย์เป็นประมุข หรือ กปปส. ได้เริ่มปักหลักชุมนุมใหญ่ในกรุงเทพมหานครชั้นในเป็นจำนวนกว่า 9 จุด เพื่อเป็นการขัดขวางไม่ให้ข้าราชการและตำรวจสามารถเดินทางไปทำงานได้ตามปกติ โดยจุดหนึ่งที่มีการตั้งเวทีใหญ่ก็คือบริเวณแยกราชประสงค์ ซึ่งหลังจากที่เริ่มมีการตั้งเวทีการชุมนุม เซ็นทรัลพัฒนาก็ได้ส่งจดหมายด่วนถึงร้านค้าเช่าว่าจะขอปิดศูนย์การค้าเร็วกว่าปกติ ก็คือเวลา 10.00-18.00 น. โดยใช้เวลานี้เท่ากันทั้งอาคารศูนย์การค้าหลักและอาคารกรูฟ แอท เซ็นทรัลเวิลด์ ในช่วงอาทิตย์แรกของการชุมนุม แต่หลังจากนั้นก็ได้มีการเปลี่ยนแปลงเวลาเปิด-ปิดศูนย์การค้าเป็น 10.00 - 20.00/21.00 น. ขึ้นอยู่กับเหตุการณ์ในแต่ละวัน ก่อนที่จะกลับมาเปิดให้บริการตามปกติในช่วงอาทิตย์ที่สามของการชุมนุม แต่ภายหลังที่เกิดเหตุปะทะระหว่างเจ้าหน้าที่และกลุ่มผู้ชุมนุม เซ็นทรัลพัฒนาก็ใช้เวลาในการเปิดปิดศูนย์การค้าเป็นเวลา 10.00-19.00 น. อีกครั้ง และจะประเมินสถานการณ์รายวันต่อไป
จากเหตุการณ์นี้ทำให้เซ็นทรัลเวิลด์ต้องปิดกั้นพื้นที่บริเวณศูนย์การค้าบางส่วน และไม่อนุญาตให้รถยนต์ผ่านเข้า-ออกบริเวณถนนพระรามที่ 1 ทุกกรณี ซึ่งรถที่จะเข้า-ออกศูนย์การค้า จะต้องใช้ทางเลี่ยงด้านหลังสยามดิสคัฟเวอรี่เซ็นเตอร์ สยามเซ็นเตอร์ และสยามพารากอน ในการเดินทางเข้ามาแทน แต่ภายหลังกลุ่มผู้ชุมนุมก็มีการเปิดเส้นทางให้รถยนต์สามารถเข้า-ออกศูนย์การค้าได้จากฝั่งถนนราชดำริตามปกติ อีกทั้งเหตุการณ์นี้ทำให้การตกแต่งภายในของอาคารกรูฟ แอท เซ็นทรัลเวิลด์ รวมถึงการก่อสร้างศูนย์การค้าเซ็นทรัล เอ็มบาสซี ต้องหยุดชะงักลงเนื่องจากลำเลียงวัสดุก่อสร้างเข้ามาไม่ได้อีกด้วย แต่พอกลุ่มผู้ชุมนุมประกาศยุติการชุมนุมในวันที่ 28 กุมภาพันธ์ เซ็นทรัลเวิลด์ก็กลับมาเปิดให้บริการตามปกติอีกครั้งตั้งแต่เวลา 10.00-22.00 น. สำหรับอาคารศูนย์การค้า และเวลา 10.00-01.00 น. สำหรับอาคารกรูฟ
ผลกระทบที่เกิดขึ้น ทำให้เซ็นทรัลพัฒนาต้องปรับลดค่าเช่าพื้นที่ในศูนย์การค้าอีกครั้ง นับเป็นการปรับลดราคาเช่าพื้นที่เป็นครั้งที่สองหลังจากไม่ได้ปรับลดอีกตั้งแต่เหตุชุมนุม พ.ศ. 2553 และทำให้เซ็นทรัลพัฒนาต้องสูญเสียรายได้ไปกว่าร้อยล้านบาทภายในระยะเวลา 2 เดือนที่ กปปส. ใช้พื้นที่บริเวณศูนย์การค้าเป็นที่ชุมนุม
เหตุการณ์ทางการเมืองและกรณีอื้อฉาว > เหตุเพลิงไหม้เซ็นทรัลเวิลด์ 10 เมษายน พ.ศ. 2562

เมื่อเวลาประมาณ 17.30 น. ของวันที่ 10 เมษายน พ.ศ. 2562 ได้เกิดเหตุเพลิงไหม้ศูนย์การค้าเซ็นทรัลเวิลด์ บริเวณโรงแรมเซ็นทารา แกรนด์ และบางกอก คอนเวนชัน เซ็นเตอร์ โดยเจ้าหน้าที่ตำรวจสถานีตำรวจนครบาลปทุมวัน และเจ้าหน้าที่สายด่วน 199 ได้รับแจ้งเมื่อเวลา 17.49 น. จึงเดินทางไปตรวจสอบยังที่เกิดเหตุ พร้อมด้วยเจ้าหน้าที่สถานีดับเพลิงบรรทัดทอง สถานีดับเพลิงพญาไท และสถานีดับเพลิงคลองเตย เพื่อระดมเจ้าหน้าที่ให้ได้มากที่สุดในทันที โดยเมื่อไปถึงที่เกิดเหตุ สภาพอาคารยังมีเปลวไฟและควันดำพุ่งออกมาจากบริเวณดังกล่าวเป็นจำนวนมาก เจ้าหน้าที่จึงได้กันประชาชนที่อพยพออกมาให้ออกนอกพื้นที่ และสั่งห้ามเคลื่อนย้ายยานพาหนะทุกชนิดออกจากศูนย์การค้า ทั้งนี้ เจ้าหน้าที่สามารถควบคุมเพลิงได้ในเวลา 18.45 น. ก่อนเข้าสู่สถานการณ์ปกติในเวลา 21.00 น. เหตุการณ์นี้ส่งผลให้ผู้ได้รับบาดเจ็บ 16 ราย และเสียชีวิต 3 ราย โดยเป็นพนักงานของ บริษัท เซ็นทรัลเวิลด์ จำกัด 2 ราย ได้แก่นายศักดิ์ชัย เจริญลาภ และนายอาทิตย์ คำสาย และประชาชนทั่วไปหนึ่งราย และศูนย์การค้าเซ็นทรัลเวิลด์ต้องปิดทำการในวันที่ 11 เมษายน พ.ศ. 2562 เป็นเวลา 1 วัน เพื่อระบายควันออกจากพื้นที่ ก่อนเปิดให้บริการตามปกติในวันที่ 12 เมษายน พ.ศ. 2562
ต่อมา บริษัท เซ็นทรัลพัฒนา จำกัด (มหาชน) และ บริษัท โรงแรมเซ็นทรัลพลาซา จำกัด (มหาชน) ได้ออกหนังสือแจ้งตลาดหลักทรัพย์แห่งประเทศไทยถึงสาเหตุที่แท้จริงของเพลิงไหม้ในครั้งนี้ โดยสาเหตุและต้นเพลิงอยู่ภายในบริเวณภายในห้องเครื่องชั้น B2 ของอาคารสำนักงาน โดยเหตุเกิดบริเวณบ่อดักไขมันของศูนย์การค้าที่เกิดความร้อนสะสมถึง 800 องศา เมื่อมีความร้อนสูงบวกกับสภาพอากาศภายนอกที่ร้อนจัด จึงเกิดประกายไฟอันเป็นสาเหตุของเพลิงไหม้ในครั้งนี้ เพลิงไหม้สร้างความเสียหายบริเวณห้องเครื่องอย่างหนัก ก่อนกลุ่มควัน ประกายไฟและความร้อนจะลามขึ้นไปยังชั้น 8 อย่างรวดเร็วผ่านช่องลมระบายควัน แต่จากความร้อนที่สูงมากจึงทำให้ช่องลมเกิดการละลายจนถล่มลงมา ก่อให้เกิดกลุ่มควันหนาแน่นบริเวณห้องเครื่องชั้น 8 ก่อนเพลิงไหม้ซ้ำอีกครั้งในบริเวณสำนักงานและห้องเก็บเอกสาร และกลุ่มควันบางส่วนได้ลอยเข้าไปในศูนย์การค้าและตัวโรงภาพยนตร์เอสเอฟเวิลด์ ซีเนม่า  อย่างไรก็ตามส่วนของโรงแรมไม่ได้รับความเสียหายในครั้งนี้ และแขกที่เข้าพักรวมถึงพนักงานทุกคนปลอดภัยจากเหตุการณ์ที่เกิดขึ้น ในส่วนของกรณีสัญญาณเตือนภัยที่ถูกสังคมออนไลน์ร้องเรียน เซ็นทรัลพัฒนาได้ชี้แจงว่าเนื่องจากเซ็นทรัลเวิลด์เป็นศูนย์การค้าขนาดใหญ่ จึงได้วางระบบป้องกันอัคคีภัยให้แจ้งเตือนเป็นโซน ๆ แทนการวางระบบให้เตือนพร้อมกันทั้งศูนย์ฯ เพื่อป้องกันความตื่นตระหนกตกใจของประชาชนที่จะเพิ่มความลำบากในการอพยพ และในระหว่างที่เกิดเหตุ เชียร์ - ฑิฆัมพร ฤทธิ์ธาอภินันท์ ได้อธิบายถึงวิธีการที่ทางศูนย์ฯ ใช้ว่า ทางห้างใช้วิธีการแชร์โค้ดลับภายในซึ่งรู้กันทั้งหมดในการพูดคุยกัน ตนรู้เรื่องอีกทีคือมีกลุ่มควันลอยมาจากทางศูนย์อาหารฟู้ดเวิลด์ และเริ่มมีประชาชนวิ่งหนีมาจากทางดังกล่าว พนักงานทั้งหมดจึงได้เริ่มทำหน้าที่อพยพคนออกจากห้างให้เร็วที่สุด
เหตุการณ์ทางการเมืองและกรณีอื้อฉาว > เหตุทำร้ายร่างกาย 19 เมษายน พ.ศ. 2565

วันที่ 19 เมษายน 2565 เกิดเหตุชายใช้มีดคัตเตอร์ฟันลูกค้าของศูนย์การค้าได้รับบาดเจ็บ 2 คน ด้านเซ็นทรัลเวิลด์แจ้งว่าเจ้าหน้าที่รักษาความปลอดภัยสามารถควบคุมตัวผู้ก่อเหตุไว้ได้ในเวลา 5 นาที
เหตุการณ์ทางการเมืองและกรณีอื้อฉาว > เหตุเพลิงไหม้อาคารกรูฟ 3 ธันวาคม พ.ศ. 2565

เมื่อเวลาประมาณ 15:30 น. ของวันที่ 3 ธันวาคม พ.ศ. 2565 มีรายงานสัญญาณแจ้งเตือนเพลิงไหม้ดังบริเวณอาคารอี และอาคารเอ ของศูนย์การค้าเซ็นทรัลเวิลด์ และมีรายงานจากประชาชนทางสื่อสังคมออนไลน์และทวิตเตอร์เป็นจำนวนมาก โดยเจ้าหน้าที่ตำรวจสถานีตำรวจนครบาลปทุมวันได้รับแจ้งในเวลา 16:23 น. และมีประชาชนแตกตื่นวิ่งหนีออกจากศูนย์การค้าเป็นจำนวนมาก เมื่อถึงที่เกิดเหตุเจ้าหน้าที่ศูนย์การค้าแจ้งว่าพบเพลิงไหม้บริเวณใต้บันไดเลื่อนภายในอาคารกรูฟ โซนอินดอร์ ชั้น 1 (บริเวณหน้าร้านคาร์มาคาร์เม็ต) ถนนพระรามที่ 1 เบื้องต้นเจ้าหน้าที่ของศูนย์การค้าสามารถควบคุมเหตุการณ์เบื้องต้นได้ และอยู่ในระหว่างการระบายควันออกจากตัวอาคาร เจ้าหน้าที่ตำรวจจึงสันนิษฐานเบื้องต้นว่าเหตุน่าจะเกิดจากไฟฟ้าลัดวงจร และบริเวณใต้บันไดเลื่อนมีการจัดแสดงสิ่งประดิษฐ์ประจำเทศกาลคริสต์มาส ซึ่งส่วนใหญ่ล้วนเป็นวัสดุติดไฟได้ เลยทำให้เหตุการณ์และความเสียหายออกมาค่อนข้างรุนแรง
ทั้งนี้เหตุการณ์ดังกล่าวไม่มีผู้ได้รับบาดเจ็บหรือเสียชีวิต และศูนย์การค้าในบริเวณอื่น ๆ ที่ไม่ใช่อาคารกรูฟ รวมถึงโรงแรมเซ็นทารา และโรงภาพยนตร์เอสเอฟ เวิลด์ ซีเนม่า ยังคงเปิดให้บริการตามปกติ
รางวัล

| ปี | รางวัล | สาขา | ผล |
| --- | --- | --- | --- |
| 2566 | Thailand Zocial Awards 2023 | Best Brand Performance on Social Media กลุ่มธุรกิจห้างสรรพสินค้า และศูนย์การค้า | ชนะ |
ดูเพิ่ม

วังเพ็ชรบูรณ์
ราชดำริ อาเขต
ไทยไดมารู
อิเซตัน
แหล่งข้อมูลอื่น

เว็บไซต์โครงการ
โรงแรมเซ็นทารา แกรนด์ และบางกอก คอนเวนชัน เซ็นเตอร์ แอท เซ็นทรัลเวิลด์
เซ็นทรัลเวิลด์ ที่เอกซ์ (ทวิตเตอร์)
เซ็นทรัลเวิลด์ ที่เฟซบุ๊ก
เซ็นทรัลเวิลด์ ที่อินสตาแกรม
แผนที่และภาพถ่ายทางอากาศของ เซ็นทรัลเวิลด์
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°44′48″N 100°32′21″E﻿ / ﻿13.746534°N 100.539220°E﻿ / 13.746534; 100.539220
| ด ค กเซ็นทรัลเวิลด์ |
| --- | --- |
สถานที่สำคัญ:  ห้างสรรพสินค้าเซ็นทรัล  เอสเอฟ เวิลด์ ซีเนม่า  อุทยานการเรียนรู้  ออฟฟิสเศส  เซ็นทารา แกรนด์ และ บางกอก คอนเวนชัน เซ็นเตอร์  เมืองไทย จีเอ็มเอ็มไลฟ์เฮาส์ 
ดูเพิ่มเติม:  กลุ่มเซ็นทรัล  เซ็นทรัลพัฒนา  อุเทน เตชะไพบูลย์  วังเพชรบูรณ์  ราชประสงค์ 
พื้นที่ในอดีต:  อิเซตัน  เซน ดีพาร์ทเมนท์ สโตร์ 
| ด ค กกลุ่มเซ็นทรัล |
| --- | --- |
ธุรกิจของบริษัท:  เซ็นทรัลพัฒนา เซ็นทรัลเวิลด์  ลาดพร้าว  โคราช  ภูเก็ต  นครปฐม  เวสต์เกต  วิลเลจ  เวสต์วิลล์  ดุสิต เซ็นทรัล พาร์ค  เซ็นทรัล เอ็มบาสซี  ดิ เอสพละนาด  แกรนด์ คาแนล แลนด์ เซ็นทรัลแกรนด์  เบย์วอเตอร์  สยามฟิวเจอร์ ดีเวลอปเมนท์ เมกาซิตี้ บางนา  เซ็นทรัล รีเทล คอร์ปอเรชั่น สรรพสินค้าเซ็นทรัล เซ็นทรัล ชิดลม  ห้างสรรพสินค้าโรบินสัน  ท็อปส์  รินาเชนเต  ซีโอแอล  โรงแรมเซ็นทรัลพลาซา 
ดูเพิ่ม:  รายชื่อศูนย์การค้าและห้างสรรพสินค้า  ตระกูลจิราธิวัฒน์ 
| ด ค กศูนย์การค้าของกลุ่มเซ็นทรัล |
| --- | --- |
เซ็นทรัลแบงค็อก:  เซ็นทรัลเวิลด์  เซ็นทรัล ชิดลม  เซ็นทรัล เอ็มบาสซี 
เซ็นทรัล ไลฟ์คอมเพล็กซ์  (กรุงเทพฯ และปริมณฑล):  ลาดพร้าว  รามอินทรา  ปิ่นเกล้า  พระราม 3  บางนา  พระราม 2  รัตนาธิเบศร์  แจ้งวัฒนะ  พระราม 9  ศาลายา  เวสต์เกต  อีสต์วิลล์  วิลเลจ  ดิ เอสพละนาด  เวสต์วิลล์  นครปฐม  ดุสิต เซ็นทรัล พาร์ค  เบย์วอเตอร์ 
เซ็นทรัล ไลฟ์คอมเพล็กซ์  (ภูมิภาค):  มารีนา  เชียงใหม่ แอร์พอร์ต  ภูเก็ต เฟสติวัล  พัทยา  อุดรธานี  ชลบุรี  ขอนแก่น  เชียงราย  พิษณุโลก  สุราษฎร์ธานี  ลำปาง  อุบลราชธานี  เชียงใหม่  หาดใหญ่  สมุย  ระยอง  นครศรีธรรมราช  โคราช  มหาชัย  ภูเก็ต ฟลอเรสต้า  อยุธยา  ศรีราชา  จันทบุรี  นครสวรรค์  กระบี่ 
โรบินสัน ไลฟ์สไตล์  (กรุงเทพฯ และปริมณฑล):  สมุทรปราการ  ศรีสมาน  ลาดกระบัง  ราชพฤกษ์ 
โรบินสัน ไลฟ์สไตล์  (ภูมิภาค):  นครศรีธรรมราช  ราชบุรี  จันทบุรี  ตรัง  สุพรรณบุรี  กาญจนบุรี  สกลนคร  สระบุรี  สุรินทร์  ฉะเชิงเทรา  ร้อยเอ็ด  ปราจีนบุรี  มุกดาหาร  บุรีรัมย์  แม่สอด  ลพบุรี  เพชรบุรี  กำแพงเพชร  ชลบุรี-อมตะนคร  ชัยภูมิ  บ่อวิน  บ้านฉาง  ถลาง  ฉลอง  หนองคาย  นครพนม  อุดรธานี 
ท็อปส์ พลาซา:  พิจิตร  พะเยา  สิงห์บุรี  เมืองพล 
ศูนย์การค้า:  ไชน่าเวิลด์  แพลทฟอร์ม วงเวียนใหญ่  หัวหมาก เซ็นเตอร์  มาร์เก็ต เพลส วงศ์สว่าง  ปอร้โต เดอ ภูเก็ต  เซ็นทรัล เมกาบางนา 
ต่างประเทศ:  ลา รินาเชนเต  อิลลัม  คาเดเว  โอเบอร์โพลลิงเกอร์  อัลสแตร์เฮาส์  เซ็นทรัล ไอ-ซิตี้ 
ตัวเอียง = กำลังก่อสร้าง
เซ็นทรัล โดม (ลิฟต์แก้ว)
เซ็นทรัล เดอะสโตร์ แอท เซ็นทรัลเวิลด์
คาเฟ่ % อะราบิกา สาขาเซ็นทรัลเวิลด์
แอปเปิลสโตร์ สาขาเซ็นทรัลเวิลด์
อาคารส่วนของ ห้าง ZEN ที่ถล่มลงมา
ZEN World ส่วนที่เหลือ
สมาชิกสภาผู้แทนราษฎรจังหวัดระยอง

| เขตเลือกตั้งสมาชิกสภาผู้แทนราษฎร |
| --- | --- |
จังหวัดระยอง
เขตเลือกตั้งในปัจจุบัน
จำนวนเขต: 5
คะแนนเสียง: 179,087 (ก้าวไกล)
เขตเลือกตั้งปัจจุบัน
ก่อตั้ง: พ.ศ. 2476
ที่นั่ง: ประชาชน (5)
สมาชิกสภาผู้แทนราษฎร: ดูในบทความ
จังหวัดระยอง มีเขตเลือกตั้งสมาชิกสภาผู้แทนราษฎร 5 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 5 คน จากทั้งหมด 400 คนทั่วประเทศในสภาผู้แทนราษฎรไทย
ประวัติศาสตร์

หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดระยองมีสมาชิกสภาผู้แทนราษฎรคนแรก คือ หลวงประสานนฤชิต (เดิม อนุกระหานนท์)
นักการเมืองที่ได้รับเลือกตั้งเป็นสมาชิกสภาผู้แทนราษฎรมากครั้งที่สุด คือ 8 สมัย ได้แก่ นายเสวตร เปี่ยมพงศ์สานต์
สมาชิกสภาผู้แทนราษฎรสตรีชุดแรกของจังหวัดระยอง คือ นางสาวกมนทรรศน์ กิตติสุนทรสกุล และนางสว่างจิตต์ เลาหะโรจนพันธ์ (จากการเลือกตั้ง พ.ศ. 2566)
ตระกูลการเมืองที่ได้รับเลือกตั้งมากที่สุด คือ
ปิตุเตชะ (3 คน) ได้แก่ นายปิยะ ปิตุเตชะ นายสาธิต ปิตุเตชะ และนายธารา ปิตุเตชะ
รายนามสมาชิกสภาผู้แทนราษฎรแบบแบ่งเขต > ชุดที่ 1–7; พ.ศ. 2476–2495

| 0 | 1 | 2 |
| --- | --- | --- |
| ชุดที่ | การเลือกตั้ง | เขตเลือกตั้งที่ 1 |
| ชุดที่ 1 | พ.ศ. 2476 | หลวงประสานนฤชิต (เดิม อนุกระหานนท์) |
| ชุดที่ 2 | พ.ศ. 2480 | นายเสกล เจตสมมา |
| ชุดที่ 3 | พ.ศ. 2481 | นายเสกล เจตสมมา |
| ชุดที่ 4 | มกราคม พ.ศ. 2489 | นายเสวตร เปี่ยมพงศ์สานต์ |
| ชุดที่ 4 | สิงหาคม พ.ศ. 2489 | – (เลือกตั้งเพิ่มเติม) |
| ชุดที่ 5 | พ.ศ. 2491 | นายเสวตร เปี่ยมพงศ์สานต์ |
| ชุดที่ 5 | พ.ศ. 2492 | – (เลือกตั้งเพิ่มเติม) |
| ชุดที่ 7 | พ.ศ. 2495 | นายเสวตร เปี่ยมพงศ์สานต์ |
รายนามสมาชิกสภาผู้แทนราษฎรแบบแบ่งเขต > ชุดที่ 8–10; พ.ศ. 2500–2512

บทความหลัก: จังหวัดระยองในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500, จังหวัดระยองในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500, และ จังหวัดระยองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512
| 0 | 1 | 2 |
| --- | --- | --- |
| ชุดที่ | การเลือกตั้ง | เขตเลือกตั้งที่ 1 |
| ชุดที่ 8 | กุมภาพันธ์ พ.ศ. 2500 | นายเสวตร เปี่ยมพงศ์สานต์ |
| ชุดที่ 9 | ธันวาคม พ.ศ. 2500 | นายเสวตร เปี่ยมพงศ์สานต์ |
| ชุดที่ 10 | พ.ศ. 2512 | นายเสวตร เปี่ยมพงศ์สานต์ |
รายนามสมาชิกสภาผู้แทนราษฎรแบบแบ่งเขต > ชุดที่ 11–13; พ.ศ. 2518–2522

บทความหลัก: จังหวัดระยองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518, จังหวัดระยองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519, และ จังหวัดระยองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522
| 0 | 1 | 2 | 3 |
| --- | --- | --- | --- |
| ชุดที่ | การเลือกตั้ง | เขตเลือกตั้งที่ 1 | เขตเลือกตั้งที่ 1 |
| ชุดที่ 11 | พ.ศ. 2518 | นายชำนาญ ผุดผ่อง | นายเสวตร เปี่ยมพงศ์สานต์ |
| ชุดที่ 12 | พ.ศ. 2519 | นายสริน ก้องกฤษฎา | นายเสวตร เปี่ยมพงศ์สานต์ |
| ชุดที่ 13 | พ.ศ. 2522 | นายสิน กุมภะ | นายหอม ทองประเสริฐ |
รายนามสมาชิกสภาผู้แทนราษฎรแบบแบ่งเขต > ชุดที่ 14–20; พ.ศ. 2526–2539

บทความหลัก: จังหวัดระยองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526, จังหวัดระยองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529, จังหวัดระยองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531, จังหวัดระยองในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535, จังหวัดระยองในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535, จังหวัดระยองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538, และ จังหวัดระยองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539
| 0 | 1 | 2 | 3 | 4 |
| --- | --- | --- | --- | --- |
| ชุดที่ | การเลือกตั้ง | เขตเลือกตั้งที่ 1 | เขตเลือกตั้งที่ 1 | เขตเลือกตั้งที่ 1 |
| ชุดที่ 14 | พ.ศ. 2526 | นายสิน กุมภะ | นายหอม ทองประเสริฐ | นายเสริมศักดิ์ การุญ |
| ชุดที่ 15 | พ.ศ. 2529 | นายสมศักดิ์ ชาญด้วยกิจ | พลโท ฉลอม วิสมล | นายเสริมศักดิ์ การุญ |
| ชุดที่ 16 | พ.ศ. 2531 | นายสิน กุมภะ | นายสมศักดิ์ ชาญด้วยกิจ | นายเสริมศักดิ์ การุญ |
| ชุดที่ 17 | มีนาคม พ.ศ. 2535 | นายสิน กุมภะ | นายยงยศ อรุณเวสสะเศรษฐ | นายเสริมศักดิ์ การุญ |
| ชุดที่ 18 | กันยายน พ.ศ. 2535 | นายจักรพันธุ์ ยมจินดา | นายยงยศ อรุณเวสสะเศรษฐ | นายเสริมศักดิ์ การุญ |
| ชุดที่ 19 | พ.ศ. 2538 | นายปิยะ ปิตุเดชะ | นายยงยศ อรุณเวสสะเศรษฐ | นายเสริมศักดิ์ การุญ |
| ชุดที่ 20 | พ.ศ. 2539 | นายปิยะ ปิตุเดชะ | นายยงยศ อรุณเวสสะเศรษฐ | นายเสริมศักดิ์ การุญ |
รายนามสมาชิกสภาผู้แทนราษฎรแบบแบ่งเขต > ชุดที่ 21–22; พ.ศ. 2544–2548

บทความหลัก: จังหวัดระยองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 และ จังหวัดระยองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548
| 0 | 1 | 2 |
| --- | --- | --- |
| เขต | ชุดที่ 21 พ.ศ. 2544 | ชุดที่ 22 พ.ศ. 2548 |
| 1 | นายสาธิต ปิตุเตชะ | นายยงยศ อรุณเวสสะเศรษฐ |
| 2 | นายสิน กุมภะ | ร้อยตรี กฤษฎา การุญ |
| 3 | นายปิยะ ปิตุเตชะ | นายธารา ปิตุเตชะ |
| 4 | – | นายปราโมทย์ วีระพันธ์ |
รายนามสมาชิกสภาผู้แทนราษฎรแบบแบ่งเขต > ชุดที่ 23; พ.ศ. 2550

บทความหลัก: จังหวัดระยองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550
| --- | --- |
เขต: ชุดที่ 23 พ.ศ. 2550
1: นายสาธิต ปิตุเตชะ
1: นายวิชัย ล้ำสุทธิ
2: นายธารา ปิตุเตชะ
2: นายบัญญัติ เจตนจันทร์
รายนามสมาชิกสภาผู้แทนราษฎรแบบแบ่งเขต > ชุดที่ 24–25; พ.ศ. 2554–2562

บทความหลัก: จังหวัดระยองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 และ จังหวัดระยองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
| 0 | 1 | 2 |
| --- | --- | --- |
| เขต | ชุดที่ 24 พ.ศ. 2554 | ชุดที่ 25 พ.ศ. 2562 |
| 1 | นายสาธิต ปิตุเตชะ   (ลาออก/ไม่มีเลือกตั้งซ่อม) | นายสาธิต ปิตุเตชะ |
| 2 | นายบัญญัติ เจตนจันทร์   (ลาออก/ไม่มีเลือกตั้งซ่อม) | นายบัญญัติ เจตนจันทร์ |
| 3 | นายธารา ปิตุเตชะ   (ลาออก/ไม่มีเลือกตั้งซ่อม) | นายธารา ปิตุเตชะ |
| 4 | นายวิชัย ล้ำสุทธิ   (ลาออก/ไม่มีเลือกตั้งซ่อม) | นายสมพงษ์ โสภณ |
รายนามสมาชิกสภาผู้แทนราษฎรแบบแบ่งเขต > ชุดที่ 26; พ.ศ. 2566

บทความหลัก: จังหวัดระยองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566
| --- | --- |
เขต: ชุดที่ 26 พ.ศ. 2566
1: นางสาวกมนทรรศน์ กิตติสุนทรสกุล
2: นายกฤช ศิลปชัย
3: นายนครชัย ขุนณรงค์ (ลาออก)
3: นายพงศธร ศรเพชรนรินทร์  (แทนนายนครชัย)
4: นายชุติพงศ์ พิภพภิญโญ
5: นางสว่างจิตต์ เลาหะโรจนพันธ์
รูปภาพ

นายเสวตร เปี่ยมพงศ์สานต์
นายยงยศ อรุณเวสสะเศรษฐ
นายสาธิต ปิตุเตชะ
นายบัญญัติ เจตนจันทร์
นายชุติพงศ์ พิภพภิญโญ
แหล่งข้อมูลอื่น

คณะกรรมการการเลือกตั้งจังหวัดระยอง เก็บถาวร 2014-01-29 ที่ เวย์แบ็กแมชชีน
| ด ค กจังหวัดระยองในการเลือกตั้งสมาชิกสภาผู้แทนราษฎรไทย |
| --- | --- |
เลือกตั้งทั่วไป:  กุมภาพันธ์ 2500  ธันวาคม 2500  2512  2518  2519  2522  2526  2529  2531  มีนาคม 2535  กันยายน 2535  2538  2539  2544  2548  2550  2554  2562  2566 
เลือกตั้งซ่อม:  เขต 3 2566 
| ด ค กสมาชิกสภาผู้แทนราษฎรไทยแบ่งตามจังหวัด |
| --- | --- |
สมาชิกสภาผู้แทนราษฎรไทย แบ่งตามจังหวัดในปัจจุบัน:  กระบี่  กรุงเทพมหานคร  กาญจนบุรี  กาฬสินธุ์  กำแพงเพชร  ขอนแก่น  จันทบุรี  ฉะเชิงเทรา  ชลบุรี  ชัยนาท  ชัยภูมิ  ชุมพร  เชียงราย  เชียงใหม่  ตรัง  ตราด  ตาก  นครนายก  นครปฐม  นครพนม  นครราชสีมา  นครศรีธรรมราช  นครสวรรค์  นนทบุรี  นราธิวาส  น่าน  บึงกาฬ  บุรีรัมย์  ปทุมธานี  ประจวบคีรีขันธ์  ปราจีนบุรี  ปัตตานี  พระนครศรีอยุธยา  พะเยา  พังงา  พัทลุง  พิจิตร  พิษณุโลก  เพชรบุรี  เพชรบูรณ์  แพร่  ภูเก็ต  มหาสารคาม  มุกดาหาร  แม่ฮ่องสอน  ยโสธร  ยะลา  ร้อยเอ็ด  ระนอง  ระยอง  ราชบุรี  ลพบุรี  ลำปาง  ลำพูน  เลย  ศรีสะเกษ  สกลนคร  สงขลา  สตูล  สมุทรปราการ  สมุทรสงคราม  สมุทรสาคร  สระแก้ว  สระบุรี  สิงห์บุรี  สุโขทัย  สุพรรณบุรี  สุราษฎร์ธานี  สุรินทร์  หนองคาย  หนองบัวลำภู  อ่างทอง  อำนาจเจริญ  อุดรธานี  อุตรดิตถ์  อุทัยธานี  อุบลราชธานี 
สมาชิกสภาผู้แทนราษฎรไทย แบ่งตามจังหวัดในอดีต:  พระนคร  ธนบุรี  นครจัมปาศักดิ์  พระตะบอง  พิบูลสงคราม  ลานช้าง 
 สมาชิกสภาผู้แทนราษฎรไทยแบ่งตามจังหวัด
โรงพยาบาลควนโดน

| โรงพยาบาลควนโดน |
| --- | --- |
Khuandon Hospital
ประเภท: โรงพยาบาลชุมชน
ที่ตั้ง: เลขที่ 106 หมู่ 6  ตำบลควนสตอ อำเภอควนโดน จังหวัดสตูล 91160 โทรศัพท์ 0-7479-5066
ข้อมูลทั่วไป
ก่อตั้ง: 13 สิงหาคม พ.ศ. 2533
สังกัด: กระทรวงสาธารณสุข
ผู้อำนวยการ: นายแพทย์สุพล เจริญวิกกัย
จำนวนเตียง: 30
เว็บไซต์: http://www.kdhospital.go.th/
โรงพยาบาลควนโดน เปิดดำเนินการเป็น extened OPD มีเจ้าหน้าที่เพียง 6 คน เมื่อ 13 สิงหาคม พ.ศ. 2533 มีนายแพทย์วีระพันธ์ ลีธนะกุล  เป็นผู้อำนวยการพฤษภาคม พ.ศ. 2535 นายแพทย์ชัยรัตน์  ลำโป เป็นผู้อำนวยการ พฤษภาคม พ.ศ. 2537 นายแพทย์หมัด หีมเหม เป็นผู้อำนวยการ
กรกฎาคม พ.ศ. 2536 ได้รับงบประมาณก่อสร้างโรงพยาบาล 10 เตียง กันยายน พ.ศ. 2537 เปิดบริการเป็นโรงพยาบาล 10 เตียง พฤษภาคม พ.ศ. 2540 นายแพทย์สุพล เจริญวิกกัย เป็นผู้อำนวยการ ถึง กันยายน พ.ศ.2566 กันยายน พ.ศ. 2543 ได้รับงบประมาณก่อสร้างเป็นโรงพยาบาล 30 เตียง มีนาคม พ.ศ. 2544 เปิดบริการเป็นโรงพยาบาล 30 เตียงจนปัจจุบัน ตุลาคม พ.ศ.2566 นายแพทย์ถนัด อาวารุลหัก รักษาการในตำแหน่งผู้อำนวยการโรงพยาบาล ถึง กันยายน พ.ศ.2567 ตุลาคม พ.ศ.2567 แพทย์หญิงอมรรัตน์  พันธ์คีรี เป็นผู้อำนวยการ ถึง ปัจจุบัน
ธงชัยกองทหารอาสาสยามในสงครามโลกครั้งที่หนึ่ง

| --- | --- |


การใช้: ธงชัย (ด้านหน้า)  
สัดส่วนธง: 2:3
ประกาศใช้: พ.ศ. 2461 (107 ปี)
ลักษณะ: ธงชาติ กลางเป็นวงกลมสีแดง มีรูปช้างเผือกทรงเครื่องยืนแท่นหันหน้าเข้าเสา มีอักษรข้อความสีเหลืองที่แถบสีแดง ด้านบน : พาหุํสหัส์สมภินิม์มิตสาวุธน์ตํ, ค ๎รีเมขลํอุทิตโฆรสเสนมารํ. ด้านล่าง : ทานาทิธัม์มวิธินาชิตวามุนิน์โท, ตัน์เตชสาภวตุเมชยสิท์ธินิจ์จํ.
ออกแบบโดย: พระบาทสมเด็จพระมงกุฎเกล้าเจ้าอยู่หัว
 


การใช้: ธงชัย (ด้านหลัง)   
สัดส่วนธง: 2:3
ประกาศใช้: พ.ศ. 2461 (107 ปี)
ลักษณะ: เช่นเดียวกับด้านหน้า แต่ภายในวงกลมสีแดงเปลี่ยนเป็นตราพระปรมาภิไธยย่อ รร๖ ภายใต้พระมหาพิชัยมงกุฎเปล่งรัศมี
ออกแบบโดย: พระบาทสมเด็จพระมงกุฎเกล้าเจ้าอยู่หัว
 
ธงชัยเฉลิมพลประจำกองทหารอาสาของสยามในสงครามโลกครั้งที่หนึ่ง เป็นธงชัยประจำกองทหารอาสาของสยามในช่วงสงครามโลกครั้งที่หนึ่ง สร้างขึ้นในปี พ.ศ. 2461 โดยพระบาทสมเด็จพระมงกุฎเกล้าเจ้าอยู่หัว ทรงพระราชทานให้แก่กองทหารบกรถยนต์ และกองบินทหารบกของไทยที่ส่งไปร่วมรบกับฝ่ายสัมพันธมิตรในทวีปยุโรป
ภูมิหลัง

ดูเพิ่ม: ประเทศสยามในสงครามโลกครั้งที่หนึ่ง
ราชอาณาจักรสยามเป็นหนึ่งในประเทศเอเชียที่เข้าร่วมฝ่ายสัมพันธมิตรในสงครามโลกครั้งที่หนึ่ง สยามเริ่มมีบทบาทในสงครามหลังจากที่พระบาทสมเด็จพระมงกุฎเกล้าเจ้าอยู่หัวมีพระราชดำริให้สยามประกาศสงครามกับจักรวรรดิเยอรมันและจักรวรรดิออสเตรีย-ฮังการี สยามส่งกองกำลังทหารไปร่วมรบกับฝ่ายสัมพันธมิตรที่แนวหน้าตะวันตกโดยทั้งหมดประจำการอยู่ที่ประเทศฝรั่งเศส
กองทัพสยามที่ถูกส่งไปมีจำนวนทหารประจำการอยู่ทั้งหมด 1,248 นาย สยามเข้าร่วมสงครามในวันที่ 22 กรกฎาคม พ.ศ. 2460 และส่งทหารไปร่วมรบในกลางเดือนกันยายนของปีเดียวกัน กองทัพสยามที่ถูกส่งไปได้ผ่านการฝึกฝนมาเป็นอย่างดี พวกเขามีความสามารถในด้านการซุ่มโจมตีเนื่องจากมีกำลังพลที่ค่อนข้างน้อยแต่ก็เรียกได้ว่ามีประสิทธิภาพสูงตามความเห็นของทหารสัมพันธมิตรชาติอื่น หลังจากที่ฝ่ายสัมพันธมิตรและจักรวรรดิเยอรมันลงนามสงบศึกกันในวันที่ 11 พฤศจิกายน พ.ศ. 2461 กองทัพสยามก็เข้าร่วมการยึดครองดินแดนไรน์
ในเดือนกันยายน พ.ศ. 2460 มีการจัดตั้งกองทหารอาสาสยามที่ประกอบด้วยหน่วยขนส่งยานยนต์ บุคลากรทางการแพทย์ และกองบิน จำนวน 1,284 นาย ต่อมาในเดือนกรกฎาคม พ.ศ. 2461 กองทหารอาสาสยามเดินทางถึงมาร์แซย์ โดยกองบินถูกส่งไปฝึกที่เมืองอิสตร์ ส่วนหน่วยขนส่งยานยนต์ถูกส่งไปฝึกที่เมืองลียง หน่วยขนส่งยานยนต์มีส่วนในการส่งกำลังพล ยุทธภัณฑ์และเสบียงในการรุกเมิซ–อาร์กอนทางตะวันออกเฉียงเหนือของฝรั่งเศส และภายหลังได้รับเหรียญครัวซ์เดอแกร์และเครื่องราชอิสริยาภรณ์อันมีศักดิ์รามาธิบดีจากความชอบนี้
ประวัติ

พระบาทสมเด็จพระมงกุฎเกล้าเจ้าอยู่หัว ทรงพระกรุณาโปรดเกล้าโปรดกระหม่อม ให้สร้างธงชัยเฉลิมพลจำนวน 2 ผืน สำหรับพระราชทานแก่กองทหารบกรถยนต์ และกองบินทหารบกสยามซึ่งไปร่วมรบช่วยฝ่ายสัมพันธมิตรในทวีปยุโรประหว่างสงครามโลกครั้งที่หนึ่ง เมื่อปี พ.ศ. 2460 เป็นธงที่สร้างขึ้นใช้ชั่วคราวในเหตุการณ์ ปัจจุบันไม่ได้ใช้ธงผืนนี้แล้ว
ธงชัยกองทหารอาสาสยามในสงครามโลกครั้งที่หนึ่งได้ถูกนำไปใช้ในพิธีสวนสนามฉลองชัยชนะในประเทศ: วันที่ 14 กรกฏาคม พ.ศ. 2462 ร่วมสวนสนามฉลองชัยชนะผ่านประตูชัยที่กรุงปารีส ประเทศฝรั่งเศส พันโท พระอาสาสงคราม (ต๋อย หัสดิเสวี) ผู้บังคับกองทหารรถยนต์ เดินนำแถวทหารอัญเชิญธงชัยเฉลิมพล โดยในครั้งนี้รัฐบาลฝรั่งเศสได้มอบเหรียญกล้าหาญ ครัวซ์เดอแกร์ ประดับไว้บนยอดคันธงชัย เพื่อเป็นเกียรติยศแก่กองทหารบกรถยนต์สยาม, วันที่ 19 กรกฏาคม พ.ศ. 2462 ร่วมสวนสนามฉลองชัยชนะที่กรุงบรัสเซลส์ ประเทศเบลเยียม และวันที่ 22 กรกฏาคม พ.ศ. 2462 ร่วมสวนสนามฉลองชัยชนะที่กรุงลอนดอน ประเทศอังกฤษ
เมื่อวันที่ 21 กันยายน พ.ศ. 2462 พระบาทสมเด็จพระมงกุฎเกล้าเจ้าอยู่หัว ทรงพระราชทานเครื่องราชอิสริยาภรณ์อันมีศักดิ์รามาธิบดีประดับไว้บนยอดคันธงชัยเฉลิมพลประจำกองทหารอาสาของสยามในสงครามโลกครั้งที่หนึ่ง ให้เป็นเกียรติแก่กองทหารอาสา ในวันที่เดินทางกลับถึงกรุงเทพมหานคร โดยทรงมีพระราชดำรัสตอนหนึ่งว่า
“การที่ธงของกองเจ้าได้รับตราต่างประเทศมาแล้ว ย่อมเป็นพยานอยู่ในตัวแล้วว่านานาประเทศรู้สึกว่าทหารไทยทำการกล้าหาญน่าชมเชย ครั้นจะให้ตราทั้งหมดทุกคนก็เป็นการมากมายไม่ไหวอยู่เอง ส่วนตัวข้าเองข้าได้ตั้งใจไว้นานแล้วว่าจะต้องสแดงอย่างใดอย่างหนึ่งให้เจ้าทั้งหลายแลเห็นชัดว่า ข้าปลื้มปานใดในการที่พวกเจ้าได้ไปหาชื่อให้แก่ชาติไทยในครั้งนี้ ครั้นว่าข้าจะแจกตราให้แก่เจ้าทั้งหลายทุกคน ก็จะเป็นการมากมายนัก ข้าจึงได้คิดว่าจะให้ตราแก่ธงประจำกองของเจ้า ขอให้เจ้าถือว่าที่ข้าให้ตราแก่ธงนี้ เท่ากับให้แก่เจ้าทั้งหลายทุกคน

เพราะธงเป็นเครื่องหมายสำหรับกอง เพราะฉะนั้นเมื่อธงได้รับตราไปแล้ว ขอเจ้าจงรู้สึกว่าทุก ๆ คนได้รับตรา และทุก ๆ คนต้องตั้งใจรักษาเกียรติยศให้สมแก่เป็นผู้ได้รับตรารามาธิบดีอันมีศักดิ์ ช่วยกันรักษาศักดิ์นี้ไว้ เพราะศักดิ์อันนี้ไม่ใช่ของเจ้าโดยเฉพาะตัว นับว่าเป็นศักดิ์ของกองทหาร และเป็นศักดิ์ของตัวข้าผู้เป็นประมุขแห่งเจ้าทั้งหลายด้วย”
โดยธงชัยเฉลิมพลประจำกองทหารอาสาของสยามในสงครามโลกครั้งที่หนึ่ง ถือเป็นธงไตรรงค์ที่นำไปประเดิมเป็นครั้งแรกในทวีปยุโรป ดังตอนท้ายของคำประพันธ์ เครื่องหมายธงไตรรงค์ ที่ตีพิมพ์ในวารสารดุสิตสมิตว่า ทหารอวตารนำไป ยงยุทธวิชัย วิชิตชูเกียรติสยาม ในปัจจุบัน ผืนธงดังกล่าวถูกเก็บรักษาไว้ที่พิพิธภัณฑสถานแห่งชาติ พระนคร และพิพิธภัณฑ์กองทัพบกเฉลิมพระเกียรติ